**Príloha č. 2 – návrh zmluvných a obchodných podmienok**

**Kúpna zmluva**

**č. .../2020**

**uzatvorená podľa § 409 a násl. Zákona č.513/1991 Zb. (ďalej ako „Obchodný zákonník“) v znení neskorších predpisov**

Zmluvné strany

**Predávajúci:**

**(tu uvedie navrhovateľ svoje obchodné meno/názov a vyplní nižšie požadované údaje)**

**(Obchodný názov/meno) subjektu**

sídlo:

IČO:

DIČ:

IČ DPH:

v mene koná:

bankové spojenie:

IBAN:

kontaktná e-mailová adresa a telefónne číslo: , tel.:

(ďalej len ako „**Predávajúci**“)

a

**Kupujúci:**

**Dopravný podnik mesta Žiliny s.r.o.**

sídlo: Kvačalova 2, 011 40 Žilina

IČO: 36 007 099

DIČ: 2020447583

IČ DPH: SK2020447583

v mene koná: **Ing. Ján Barienčík, PhD.**, konateľ

bankové spojenie: Slovenská sporiteľňa, a.s.

IBAN: SK1909000000005035044524

kontaktná e-mailová adresa a telefónne číslo: dpmz@dpmz.sk, tel. 041/5660148

(ďalej len ako „**Kupujúci**“)

(Predávajúci a Kupujúci ďalej aj ako „Zmluvné strany“ alebo jednotlivo „Zmluvná strana“)

**Článok 1**

**Úvodné ustanovenia**

1. Táto Kúpna zmluva (ďalej aj ako „zmluva“) sa uzatvára ako výsledok verejného obstarávania realizovaného postupom obchodnej verejnej súťaže, ktorú Kupujúci ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona, vyhlásil zverejnením Výzvy na súťaž na svojom webovom sídle ([www.dpmz.sk](http://www.dpmz.sk)). Obstarávaný predmet je financovaný z vlastných finančných prostriedkov obstarávateľa, t.j. Kupujúceho. Vzhľadom na výšku predpokladanej hodnoty predmetu obstarávania uvedenej vo Výzve na súťaž, toto obstarávanie nebolo nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné verejné obstarávanie podľa § 281 – 288 zákona č. 513/1991 Zb. (Obchodný zákonník v znení neskorších predpisov), ktorého predmetom bol nákup vysokozdvižného vozíka, špecifikovaného ako **Čelný vysokozdvižný vozík s pohonom LPG.**
2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet zmluvy**

1. Predávajúci sa touto Kúpnou zmluvou zaväzuje dodať Kupujúcemu na základe jeho elektronickej objednávky požadovaný tovar (ďalej aj ako „predmet kúpy“) – v rozsahu, kvalite a na požadované miesto dodania. Jedná sa o predmet kúpy podľa v Článku 5 v tab. **Technická špecifikácia predmetu zákazky** tejto Zmluvy, a ktorý je zároveň bližšie špecifikovaný v Prílohe č. 1 a v Tabuľke k Prílohe č. 1 tejto Zmluvy.
2. Súčasťou predmetu tejto Zmluvy je, že Kupujúcemu s nákupom **čelného vysokozdvižného vozíka s pohonom na** **PLG** dodá Predávajúci aj nasledujúce doklady v slovenskom jazyku alebo úradne overenom preklade do slovenského jazyka:
* Prehlásenie o zhode – 1x v listinnej forme, originál
* Technický preukaz 1x v listinnej forme, originál
* Návod na obsluhu a údržbu v slovenskom jazyku, resp. v úradnom preklade do slovenského jazyka – 1x v listinnej forme, originál
* Servisnú knižku – 1x v listinnej forme, originál
* Katalóg náhradných dielov – 1x v listinnej forme aj elektronicky na nosiči CD
* Záručný list – 1x v listinnej forme, originál
1. Predmetom Zmluvy je tiež záväzok Predávajúceho zabezpečiť a vykonávať vo vlastnom mene a na vlastnú zodpovednosť pre Kupujúceho **záručný servis** vrátane dodania náhradných dielov so zásahom do 48 hodín od písomného alebo elektronického (e-mailom) nahlásenia požiadavky Kupujúcim. Predávajúci čestne prehlasuje, že po skončení záručného servisu je schopný plne funkčne, vrátane dodania náhradných dielov vo vlastnom mene a na vlastnú zodpovednosť vykonávať aj **pozáručný servis** a v prípade požiadania Kupujúcim, vypracuje cenovú ponuku na vykonávanie pozáručného servisu.
2. Predávajúci sa zaväzuje, že pre zamestnancov Kupujúceho, ktorí budú vykonávať obsluhu vozíka, zabezpečí **školenie** a praktické ukážky obsluhy a základnej údržby v rozsahu nevyhnutne potrebnom na bezproblémové používanie dodaného vozíka. Školenie bude Predávajúcim zabezpečené v takom termíne, aby po dodaní vozíka, najneskôr však do dvoch pracovných dní, nič nebránilo Kupujúcemu používaniu dodaného vozíka bez akýchkoľvek obmedzení.
3. Predávajúci sa touto Zmluvou zaväzuje dodať Kupujúcemu požadovaný predmet kúpy v rozsahu, kvalite a na požadované miesto dodania. Dopravné náklady sú zahrnuté v cene tovaru.
4. Kupujúci sa zaväzuje predmet kúpy prevziať do svojho výlučného vlastníctva a zaplatiť zaň Predávajúcemu dohodnutú kúpnu cenu.

**Článok 3**

**Termín a miesto plnenia**

1. Táto Zmluva sa uzatvára na jednorazové dodanie predmetu kúpy, definovaného v čl. 2 a v článku 5 zmluvy. Dodaním predmetu kúpy sa považuje Zmluva za splnenú.
2. Vo veci prevzatia predmetu Zmluvy je kontaktnou osobou na strane Kupujúceho (Ing. Ľubomír Fides tel. č.: .+421 905 511 911, e-mail: lubomir.fides@dpmz.sk). Kontaktnou osobou na strane Predávajúceho vo veci odovzdania predmetu Zmluvy je (navrhovateľ doplní meno a priezvisko, tel. č.; e-mail).
3. Predávajúci zabezpečí dodávku predmetu kúpy do 10 pracovných dní od zaslania elektronickej objednávky na základe platnosti a účinnosti tejto Kúpnej zmluvy (viď čl. 12, ods (2) tejto Zmluvy).
4. Predávajúci dodá Kupujúcemu predmet kúpy na adresu: Dopravný podnik mesta Žiliny s.r.o, Košická 2, 010 56 Žilina.

**Článok 4**

**Kúpna cena a platobné podmienky**

1. Kúpna cena predmetu kúpy v zmysle tejto Zmluvy je stanovená v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č.87/1996 Z. z., ktorou sa vykonáva vyššie citovaný zákon. Cena je stanovená ako výsledok obstarávania identifikovaného v úvodných ustanoveniach tejto Zmluvy na sumu ................ EUR bez DPH. (doplní navrhovateľ)
2. Kúpnou cenou na účely tejto Zmluvy je cena za dodanie jedného ks čelného vysokozdvižného vozíka s pohonom LPG , TYP...............(doplní navrhovateľ). Táto cena je cenou za tovar, ktorý je špecifikovaný v Prílohe č. 1 a v Tabuľke k Prílohe č. 1, vrátane dopravných nákladov do miesta určenia, nákladov na požadované školenia pri dodaní tovaru a uvedenia vozíka do prevádzky (viď čl. 2 zmluvy).
3. Kúpna cena zahŕňa všetky náklady Predávajúceho spojené s plnením predmetu Zmluvy podľa Článku 2 a 5. Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu kúpy.
4. Kupujúci sa zaväzuje uhradiť Predávajúcemu kúpnu cenu za predmet kúpy formou bezhotovostného platobného styku na účet Predávajúceho............. (doplní navrhovateľ)............................... vedený v............. (doplní navrhovateľ) na základe faktúry – daňového dokladu vystaveného Predávajúcim. Na faktúru – daňový doklad uvedie Predávajúci č. účtu v tvare IBAN-u, ktorý je totožný s č. účtu v tejto Zmluve.

1. Predávajúcemu vznikne právo na vystavenie daňového dokladu – faktúry dňom riadneho a včasného dodania predmetu kúpy podľa tejto Zmluvy o čom bude spísaný preberací protokol podpísaný zmluvnými stranami.
2. Splatnosť faktúry je 30 dní odo dňa jej doručenia Kupujúcemu. Faktúra bude doručená Kupujúcemu v listinnej forme. Faktúra sa považuje za uhradenú dňom pripísania vyfakturovanej čiastky na účet Predávajúceho.
3. Predávajúcim vystavený daňový doklad – faktúra doručený Kupujúcemu musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí tiež obsahovať číslo tejto Zmluvy (z evidencie zmlúv u Kupujúceho). Prílohou faktúry bude Preberací protokol o dodaní predmetu kúpy. V prípade, že faktúra nebude obsahovať všetky náležitosti daňového dokladu, alebo nebude obsahovať potrebné prílohy, alebo tieto prílohy budú obsahovať nesprávne údaje, alebo nebude obsahovať číslo tejto Zmluvy, Kupujúci má právo vrátiť faktúru Predávajúcemu na opravu, alebo doplnenie. Predávajúci túto faktúru podľa charakteru nedostatkov buď opraví, alebo vystaví novú faktúru s tým, že nová lehota splatnosti začne plynúť dňom doručenia opravenej faktúry Kupujúcemu. Kupujúci je platiteľom dane z pridanej hodnoty (DPH). Predávajúci je/nie je (nehodiace sa odstráni Predávajúci) platiteľom dane z pridanej hodnoty (DPH).
4. Kupujúci neposkytne Predávajúcemu žiadny preddavok ani zálohu na plnenie predmetu Zmluvy.
5. Kupujúci zaplatí kúpnu cenu na základe daňového dokladu – faktúry riadne vystavenej a doručenej Kupujúcemu. Vyhodnotená faktúra musí byť Kupujúcemu doručená ako originál na adresu: Dopravný podnik mesta Žiliny s.r.o., Kvačalova 2, 011 40 Žilina.
6. Kupujúci je platiteľom dane z pridanej hodnoty (DPH). Predávajúci je/nie je\* (\*nehodiace sa odstráni navrhovateľ) platiteľom dane z pridanej hodnoty (DPH).

**Článok 5**

**Podmienky plnenia zmluvy a dodania predmetu kúpy**

1. Predávajúci sa zaväzuje pri plnení tejto Zmluvy dodržiavať ustanovenia tejto Zmluvy, ako aj všetky stanovené technické, bezpečnostné a právne normy týkajúce sa plnenia predmetu Zmluvy. Predávajúci dodá tovar definovaný v čl. 2 a v tomto článku 5, ktorý je certifikovaný a schválený na dovoz a predaj v Slovenskej republike, resp. v rámci Európskej únie.
2. Predmet kúpy spĺňa nasledujúce technické parametre:

**Technická špecifikácia predmetu zákazky -** doplní navrhovateľ podľa Tabuľky k Prílohe č. 1

|  |  |  |
| --- | --- | --- |
| 1. | nosnosť  |  |
| 2. | hmotnosť |  |
| 3. | maximálna dĺžka zdvihu  |  |
| 4. | minimálny voľný zdvih |  |
| 5. | pohon |  |
| 6. | ukazovateľ stavu LPG |  |
| 7. | digitálne počítadlo Mh  |  |
| 8. | stavebná výška |  |
| 9. | príprava na bočný posuv |  |
| 10. | osvetlenie vpredu a vzadu |  |
| 11. | plné pneumatiky na prednej aj zadnej náprave |  |
| 12. | cúvaci alarm pri spätnom chode |  |
| 13 | objem zásobníka na LPG |  |
| 14 | spotreba paliva v L za hodinu  |  |

1. Kupujúci vystaví elektronickú objednávku a odošle Predávajúcemu v deň po dni platnosti a účinnosti tejto Zmluvy (viď Článok 12, ods. 2).
2. Vo veci vybavovania objednávok sú zodpovedné kontaktné osoby, uvedené v Článku 2, ods. (1) tejto Zmluvy.
3. Dopravu tovaru na miesto dodania podľa Článku. 3, ods. (3) zabezpečuje Predávajúci na vlastné náklady.
4. Vysokozdvižný vozík bude dodaný s plne naplneným zásobníkom na LPG.
5. Predávajúci je povinný oznámiť kontaktnej osobe Kupujúceho termín dodania predmetu kúpy do miesta dodania 2 dni pred jeho uskutočnením, a to emailom, prípadne telefonicky.
6. Predávajúci odovzdá predmet kúpy Kupujúcemu, čo zástupca Kupujúceho potvrdí na Protokole o dodaní predmetu kúpy.
7. Predávajúci zodpovedá za to, že predmet kúpy bude dodaný a zabalený tak, aby nedošlo počas jeho prepravy k poškodeniu, príp. znehodnoteniu.

**Článok 6**

**Subdodávatelia**

1. Predávajúci nesmie plnenie Zmluvy ako celok postúpiť na vykonanie inému subjektu. Môže však zadať podiel realizácie Zmluvy subdodávateľovi. V súlade s ustanovením § 41 ods. 3 zákona o verejnom obstarávaní, najneskôr v čase uzavretia Zmluvy uvedie úspešný uchádzač ako Predávajúci (ak je relevantné) údaje o všetkých známych subdodávateľoch a o osobe oprávnenej konať za subdodávateľa, ktorým bude skutočne zadaný podiel z plnenia Zmluvy.
2. Informácie o subdodávateľoch a osobách oprávnených konať za subdodávateľov v rozsahu (meno, priezvisko, adresa pobytu, dátum narodenia), ktorým je skutočne zadaný podiel z plnenia Zmluvy: (tu doplní informácie navrhovateľ údaje z Dokumentu č. 4 svojho návrhu, najneskôr však, v prípade úspešnosti návrhu, pred podpisom Zmluvy).

**Článok 7**

**Vlastnícke právo**

1. Predávajúci znáša riziko spojené s dodaním predmetu kúpy (poškodenie, odcudzenie) až do dňa jeho písomného odovzdania a prevzatia Kupujúcim, o čom bude spísaný Protokol o dodaní predmetu kúpy.
2. Vlastnícke právo k predmetu kúpy prechádza na Kupujúceho dňom riadneho splnenia záväzku, t.j. dňom písomného prevzatia predmetu kúpy Kupujúcim, po jeho dodaní Predávajúcim, o čom bude spísaný Protokol o dodaní predmetu kúpy.

**Článok 8**

**Záručné podmienky a zodpovednosť za vady**

1. Predávajúci sa zaväzuje, že Kupujúcemu dodá predmet kúpy v množstve, kvalite, cene na základe elektronickej objednávky Kupujúceho a na základe tejto Zmluvy.
2. Predávajúci sa zaväzuje, že na dodanom predmete kúpy nie sú žiadne právne vady a vyhlasuje, že je oprávnený vykonávať a udeliť všetky práva, spojené s dodaním predmetu kúpy a zodpovedá za nerušený výkon práva Kupujúcim.
3. Predávajúci sa zaväzuje, že predmet kúpy v čase odovzdania Kupujúcemu má a počas záručnej doby, ktorá je stanovená na 24 mesiacov alebo 3 000 MTH (podľa toho, ktorá z alternatív nastane skôr) bude spĺňať minimálne funkčné, prevádzkové a technické požiadavky.

 Záručná doba na predmet kúpy začína plynúť odo dňa jeho písomného prevzatia Kupujúcim

 (viď ods.(2) Článku 7 tejto Zmluvy).

1. Predávajúci sa zaväzuje, že predmet kúpy je certifikovaný a schválený na dovoz a predaj v Slovenskej republike, resp. v rámci Európskej únie, Predmet kúpy spĺňa technické parametre, uvedené v Článku 5,  tab. Technická špecifikácia predmetu zákazky, STN, normy, DIN, ISO, pokiaľ sa norma na takýto predmet kúpy vzťahuje. Kupujúci má právo vrátiť dodávku vadného predmetu kúpy Predávajúcemu na náklady Predávajúceho.
2. Kupujúci je povinný zistenú vadu bez zbytočného odkladu reklamovať u Predávajúceho zaslaním reklamácie na e-mailovú adresu Predávajúceho ...........(vloží navrhovateľ).
3. Predávajúci je povinný najneskôr na (2.) druhý pracovný deň potvrdiť doručeníe reklamácie. Ak Predávajúci doručenie reklamácie nepotvrdí v lehote podľa predchádzajúcej vety, Kupujúci na odoslanie reklamácie upozorní Predávajúceho telefonicky na číslo ..................(vloží navrhovateľ.)
4. Predávajúci sa zaväzuje, že počas záručnej doby bezodplatne ( vrátane dopravy a dodania) odstráni vady predmetu kúpy, ktoré neboli zapríčinené konaním Kupujúceho. Odstránenie vady na predmete kúpy začne Predávajúci riešiť bezodkladne po písomnom nahlásení vady Kupujúcim a to najneskôr do 24 hodín od nahlásenia vady. Nahlásiť vadu možno písomne e-mailom na adresu Predávajúceho, uvedenú v časti Zmluvné strany tejto Zmluvy. Každú zmenu kontaktnej e-mailovej adresy je predávajúci povinný ohlásiť Kupujúcemu najneskôr v deň nasledujúci po vykonaní zmeny.
5. Pri zodpovednosti za vady sa budú Zmluvné strany podporne riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady.
6. Zmluvné strany sa budú riadiť ustanoveniami § 429 a nasl. Obchodného zákonníka, ktoré upravujú záruku za akosť.
7. Uplatnením práv zo zodpovednosti za vady, nie je dotknuté právo Kupujúceho na náhradu škody, alebo zmluvnú pokutu.
8. Ak vznikne Kupujúcemu škoda na veciach, právach, alebo iných majetkových hodnotách v dôsledku porušenia povinnosti uvedených v tejto Zmluve zo strany Predávajúceho, je Predávajúci za tieto škody zodpovedný a je povinný Kupujúcemu tieto škody nahradiť. Škoda sa nahrádza v plnej výške.

**Článok 9**

**Zmluvné pokuty**

1. Nižšie uvedené sankcie hradí povinná Zmluvná strana nezávisle od toho, či a v akej výške vznikne druhej Zmluvnej strane škoda. Zmluvné strany sa dohodli, že oprávnená strana si môže nárokovať popri sankcii náhradu škody v plnom rozsahu.
2. V prípade, ak Predávajúci nedodá predmet kúpy v dohodnutom termíne podľa Článku 3 tejto Zmluvy môže si Kupujúci u Predávajúceho uplatniť nárok na zaplatenie zmluvnej pokuty z omeškania vo výške 200 EUR za každý aj začatý deň omeškania dodávky predmetu kúpy, najviac však do výšky 2 000,- EUR.
3. V prípade omeškania plnenia povinnosti plynúcich zo záväzku zabezpečenia servisu má Kupujúci právo požadovať od Predávajúceho uhradiť Kupujúcemu zmluvnú pokutu vo výške 100 EUR za každý deň oneskorenia nástupu na servisný zásah po uplynutí 48 hodín.
4. V prípade omeškania Kupujúceho s úhradou faktúry za dodaný predmet kúpy nad dohodnutú dobu splatnosti je Predávajúci oprávnený uplatniť si nárok na úrok z omeškania vo výške 0,02 % z fakturovanej sumy za každý deň omeškania.
5. Úhradou zmluvnej pokuty sa Predávajúci nezbavuje povinnosti pokračovať v plnení predmetu zmluvy ani nezaniká nárok Kupujúceho na náhradu škody.

**Článok 10**

**Skončenie zmluvy**

1. Táto Zmluva sa uzatvára na jednorazové dodanie predmetu kúpy. Dodaním predmetu kúpy tak ako je špecifikovaný v Článku 2 a 5 tejto Zmluvy sa považuje Zmluva za splnenú.
2. Táto Zmluva môže byť ukončená, okrem riadneho splnenia všetkých práv a povinností Zmluvných strán z nej vyplývajúcich, aj:
3. písomnou dohodou Zmluvných strán,
4. písomnou výpoveďou ktorejkoľvek Zmluvnej strany aj bez uvedenia dôvodu s okamžitou platnosťou,
5. odstúpením od Zmluvy ktoroukoľvek zo Zmluvných strán pri podstatnom porušení zmluvných povinností druhou Zmluvnou stranou,
6. ak Predávajúci bol právoplatným rozhodnutím súdu vymazaný z registra partnerov verejného sektora alebo mu bol právoplatným rozhodnutím Úradu pre verejné obstarávanie uložený zákaz účasti vo verejnom obstarávaní
7. Pri podstatnom porušení zmluvných povinností môže oprávnená Zmluvná strana písomne odstúpiť od Zmluvy a požadovať od povinnej Zmluvnej strany v súlade so všeobecne záväznými právnymi predpismi náhradu škody, ktorá jej vinou vznikla. Zmluvné strany sa dohodli, že za podstatné porušenie zmluvných povinností budú považovať zo strany Predávajúceho omeškanie s dodávkou predmetu kúpy o viac ako 20 pracovných dní, dodanie predmetu kúpy, ktorý nebude spĺňať požadovanú kvalitu, rozsah alebo podmienky špecifikované v tejto Zmluve. Zo strany Kupujúceho omeškanie s úhradou riadne vystavenej faktúry o viac ako 30 dní po lehote splatnosti.
8. Odstúpenie od Zmluvy musí byť uskutočnené písomnou formou a bude účinné dňom doručenia druhej Zmluvnej strane. Úplná alebo čiastočná zodpovednosť Zmluvnej strany bude vylúčená v prípadoch zásahu vyššej moci.

 **Článok 11**

 **Vyššia moc**

1. Kupujúci ani Predávajúci nenesú zodpovednosť za nesplnenie svojich zmluvných záväzkov v dôsledku vyššej moci. Pod pojmom vyššia moc sa rozumie pôsobenie nepredvídateľných udalostí, ktoré sa vyskytnú po uzavretí Zmluvy a ktoré sú mimo možnosti zvládnutia Zmluvnými stranami, alebo proti ktorým nemôžu Zmluvné strany prijať dostatočné opatrenia, akými sú organizované štrajky celých priemyselných odvetví, vojna, mobilizácia a prírodné pohromy v takom rozsahu, že celkom bránia alebo zásadne spôsobujú meškanie plnenia zmluvných záväzkov niektorej zo zmluvných strán. Zmluvná strana, na ktorú pôsobí prípad vyššej moci, musí urobiť patričné opatrenia pre obmedzenia, alebo minimalizáciu týchto dôsledkov, týchto udalostí a k tomu musí predložiť podrobný plán druhej Zmluvnej strane. Kupujúci a predávajúci musia spolupracovať pri predchádzaní meškania, alebo akýmkoľvek iným následkom. Zmluvná strana, ktorá uplatňuje vyššiu moc je povinná bez meškania písomne informovať druhú Zmluvnú stranu o takejto udalosti, jej začiatku a pravdepodobnom trvaní. Podobným spôsobom musí byť oznámený okamih ukončenia udalosti.

**Článok 12**

**Záverečné ustanovenia**

1. Táto Zmluva sa môže meniť len vzájomne odsúhlasenými písomnými dodatkami.
2. Táto Zmluva nadobúda platnosť dňom podpisu obidvoma zmluvnými stranami a účinnosť dňom nasledujúcim po dni jej zverejnenia na webovom sídle Kupujúceho v zmysle § 47a Občianskeho zákonníka.
3. Zmluvné strany berú na vedomie, zverejnenie tejto Zmluvy a jej príloh na webovom sídle Kupujúceho v súlade a v rozsahu zákona č. 211/2000 Z. z. o slobodnom prístupe k informáciám a v znení neskorších predpisov, čo nie je porušením alebo ohrozením obchodného tajomstva.
4. Zmluvné strany sa zaväzujú riešiť vzniknuté spory dohodou. Ak dohoda nie je možná o spore rozhodne príslušný súd podľa sídla žalovaného. Právne vzťahy vyslovene neupravené touto Zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
5. Doručením akýchkoľvek písomností na základe tejto zmluvy alebo v súvislosti s touto Zmluvou sa rozumie doručenie písomnosti doporučene poštou s doručenkou, doručenie kuriérom, alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou Zmluvnej strane, alebo v ktorý je na zásielke doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy Zmluvných strán uvedené pri identifikačných údajoch Zmluvných strán v úvode tejto Zmluvy, ibaže by odosielajúcej Zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
6. Táto Zmluva bola vyhotovená v 2 obsahovo rovnakých vyhotoveniach s platnosťou originálu, z ktorých Predávajúci preberá jedno vyhotovenie a Kupujúci preberá jedno vyhotovenie.
7. Zmluvné strany vyhlasujú, že túto Zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, Zmluvu si prečítali, jej obsahu porozumeli a na znak súhlasu Zmluvu podpisujú.

Prílohy:

Príloha č. 1 – cenová ponuka

Tabuľka k Prílohe č. 1

V ............., dňa ......................... V Žiline dňa .........................

Za Predávajúceho: Za Kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ Ing. Ján Barienčík, PhD. konateľ